רעידת האדמה במפרץ קליפורניה מקסיקו (2010)

רעידת האדמה במפרץ קליפורניה מקסיקו (ידועה גם בשם רעידת האדמה של חג הפסחא 2010, או רעידת האדמה בסיירה אל מאיור 2010), התרחשה ב-4 באפריל 2010, ביום הראשון של חג הפסחא והייתה בגודל של 7.2 בסולם מגניטודה לפי מומנט. הרעידה התרחשה בשעה 15:40:42 שעון מקומי, האפיצנטר היה מערבית-דרומית-מערבית לגוודלופה ויקטוריה (אנ'), שבמפרץ קליפורניה, מקסיקו, ועומק המוקד היה כ-10 קילומטר. רוב הנזק התרחש בערים המקסיקנית והאמרקנית הסמוכות זו לזו משני עברי הגבול בין מקסיקו לארצות הברית: מקסיקלי וקלקסיקו, והיא הורגשה בכל רחבי מפרץ קליפורניה, דרום קליפורניה ואריזונה. רעידת האדמה התרחשה על מישור העתק שלא היה ידוע עד התרחשותה, והצליחו למפות אותו בעזרת הרעידות העוקבות שהתרחשו על אותו מישור שבר של הרעידה העיקרית. בהמשך התבררו מיקומן של הרעידות המקדימות שהיו על אותו מישור שבר. השבר הזה נמצא בהרי צ'וּקָפַּה (אנ') ומתחת לדלתה של נהר הקולורדו. קו שבר זה נקרא שבר אינדיויסו, על שם העיירה הסמוכה אֶל-אינדיויסו. נצפה אזור התנזלוּת מדרום-מזרח לשבר אינדיויסו, התַּחוּם על ידי שבר "סרו פריטו" מצפ'-מזרח ושבר "לגונה סלדה" (אנ') מדר'-מערב. במהלך השעה שחלפה מהרעידה העיקרית, התרחשו 4 רעידות עוקבות במגניטודה הגדולה מ-5 בסולם לפי מומנט. במהלך 5 השעות שלאחר מכן, התרחשו עוד כ-85 רעידות עוקבות בגדלים שבין 3 ל-5.1. בסך הכל התרחשו בימים שלאחר הרעידה העיקרית מאות רעידות עוקבות. הרעידה גבתה מעט מאד נפגעים בנפש, ביחס לגודלה - שני הרוגים במקסיקלי, מקסיקו מקריסת מבנים. לפחות 100 בני אדם נפצעו במקסיקלי ובפרבריה, ו-45 בדרום קליפורניה. שריפות מרובות נגרמו כתוצאה מקרע בקווי גז טבעי ומכלי פרופאן שניזוקו. נזק גדול למערכות ההשקיה התרחש, והשפיע קשות על למעלה מ-80,000 אקר של חקלאות בעמק מקסיקלי. מי תהום זרמו אל פני השטח שם, הציפו שדות ופגעו במאות קילומטרים של תעלות השקיה. גורדי שחקים בסן דייגו, המרוחקת כ-180 קילומטרים מהמוקד, התנועעו ורעדו, אך לא נגרם להם נזק. כן נגרמו נזקים למערכות מים וגז בעיר, לרבות בנמל התעופה הבינלאומי. הרעידה הורגשה במרכז העיר לוס אנג'לס וגם בפרבריה, למשל במתחם הדיסנילנד שבאנהיים. הרעידה יצרה סיישים גדולים בבריכת הדגים התת-קרקעית בחור השטן (אנ') שבפארק הלאומי עמק המוות שבקליפורניה. הרעידה הורגשה גם בפיניקס, אריזונה. מדיה וקבצים בנושא רעידת האדמה במפרץ קליפורניה מקסיקו בוויקישיתוף The Mw 7.2 El Mayor Cucapah (Baja California) Earthquake of April 4, 2010, EERI Special Earthquake Report — July 2010, p.1 Ten Years Anniversary of the Baja California Earthquake: CEA Looks Back, CEA - California Earthquake Authority, April 1, 2020 Tont Perry and Tracy Wilkinson, Quake rolls across Baja, Los Angeles Times, APRIL 5, 2010 12 Alicia Chang, Big Baja Quake Came from 'Chaotic' Fault System, MercuryNews.com, April 4, 2010 Laura Naranjo, Baja's Fault/An unknown fault, NASA: Earthdata, Nov 20, 2011 Baja California Geophysical Event Response/Recent Results from the Community, Figure 2, Gage - EarthScope Consortium Laura Naranjo, Baja's Fault/Liquefied land, NASA - EarthData, Nov 20, 2011 Magnitude 5.3 - BAJA CALIFORNIA, MEXICO, UDGS - Earthquake Hazards Program, 2010 April 04 23:15:10 UTC Magnitude 5.7 - BAJA CALIFORNIA, MEXICO, USGS - Earthquake Hazards Program, 2010 April 04 23:25:06 UTC Magnitude 5.2 - SONORA, MEXICO, USGS - Earthquake Hazards Program, 2010 April 05 00:07:07 UTC Raúl R. Castro et al., Location of Aftershocks of the 4 April 2010 Mw 7.2 El Mayor–Cucapah Earthquake of Baja California, Mexico, Bulletin of the Seismological Society of America, (2011) 101, pp. 3072–3080. Two Killed, 100 injured in Mexican Earthquake, CNNת April 5, 2010 Katie Orr, 7.2 Earthquake Rocks Mexicali, San Diego Region, KPBS - BBC World Service, April 5, 2010 A. Dennis Gracia, Charles M. Burt, and M. Paredes Vallejo, Irrigation Engineering in Seismic Zones – Mexicali Valley, Mexico, ITRC, November 1, 2011 Daniel B. Wood, Mexicali earthquake: What are the damage reports in LA?, The Christian Science Monitor, April 4, 2010 Video of seiche in Devils Hole pupfish pond, Arizona Geology, April 27, 2010